7591 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 556 

1 Απριλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικείμενο, διαδικασία ελέγχου, οργάνωση και λει¬ 
τουργία της Επιτροπής Ελέγχου του άρθρου 21 

του Ν. 3023/2002. 1 

Μεταβίβαση αρμοδιοτήτων και εξουσίας να υπογρά¬ 
φουν "Με εντολή Υφυπουργού" στο Γενικό Γραμ¬ 
ματέα Επενδύσεων και Ανάπτυξης, στους Γενικούς 
Διευθυντές Αναπτυξιακού Προγραμματισμού, Πε¬ 
ριφερειακής Πολιτικής, Δημοσίων Επενδύσεων και 
Ιδιωτικών Επενδύσεων, στους Διευθυντές, στους 
Προϊσταμένους των Ειδικών Υπηρεσιών, στους 
Προϊσταμένους Τμημάτων και Αυτοτελούς Γ ραφεί¬ 
ου καθώς και στους Προϊσταμένους των Μονάδων 
των Ειδικών Υπηρεσιών του Υπουργείου Οικονο¬ 


μίας και Οικονομικών. 2 

Αποδοχή παραίτησης του Προέδρου του Οργανισμού 

Ελληνικών Γεωργικών Ασφαλίσεων- Ν.Π.Ι.Δ. 3 

Διορισμός Προέδρου του Οργανισμού Ελληνικών 
Γεωργικών Ασφαλίσεων-Ν.Π.Ι.Δ. 4 


ΑΠΟΦΑΣΕΙ Σ 

Αριθ. 3408/2778 (1) 

Αντικείμενο , διαδικασία ελέγχου, οργάνωση και λειτουρ¬ 
γία της Επιτροπής Ελέγχου του άρθρου 21 του Ν. 
3023/2002. 

Η ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις των άρθρων 29 παρ. 2 και 65 παρ. 6 του 
Συντάγματος. 

2. Τις διατάξεις του άρθρου 11 του Κανονισμού της Βου¬ 
λής (Μέρος Α' Κοινοβουλευτικό), σε συνδυασμό με τις 
διατάξεις των άρθρων 1 και 91 του Κανονισμού της Βου¬ 
λής (Μέρος Β'ΦΕΚ51/Α/97). 

3. Τις διατάξεις των άρθρων 21 και 33 του Ν. 3023/02 
(ΦΕΚ 146/Α/25.6.2002). 

4. Τις διατάξεις του άρθρου 2 του Ν. 3213/2003 (ΦΕΚ 
309/Α/31.12.2003). 


5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Στην Επιτροπή Ελέγχου του άρθρου 21 του Ν. 
3023/2002 προεδρεύει Αντιπρόεδρος της Βουλής, ο 
οποίος ορίζεται από το Προεδρείο της. 

2. Η Επιτροπή συνεδριάζει στο κτίριο της Βουλής. Τα μέ¬ 
λη της καλούνται σε συνεδρίαση, κατόπιν έγγραφης προ- 
σκλήσεως του Προέδρου της προ τριών (3) τουλάχιστον 
εργάσιμων ημερών από την οριζόμενη στην πρόσκληση 
ημερομηνία συνεδριάσεως. Η προθεσμία αυτή μπορεί σε 
επείγουσα περίπτωση να συντμηθεί. 

Η Επιτροπή συνεδριάζει νομίμως όταν είναι παρόντα τα 
μισά τουλάχιστον από τα μέλη της, μεταξύ των οποίων 
ένας τουλάχιστον δικαστικός λειτουργός και οι αποφά¬ 
σεις της λαμβάνονται με απόλυτη πλειοψηφία των παρό¬ 
ντων μελών. Σε περίπτωση ισοψηφίας υπερισχύει η ψή¬ 
φος του Προέδρου της. 

Γραμματέας της Επιτροπής ορίζεται από τον Πρόεδρό 
της υπάλληλος της Βουλής. 

Κατά τις συνεδριάσεις της Επιτροπής τηρούνται από το 
γραμματέα της, συνοπτικά πρακτικά, τα οποία αφού κα- 
θαρογραφούν, υπογράφονται από τον Πρόεδρο, τα μέλη 
της και το Γραμματέα. 

3. Κατά την εκτέλεση του έργου της η Επιτροπή ενεργεί 
σύμφωνα με τις διατάξεις των παραγράφων 4 & 6 του άρ¬ 
θρου 21 του Ν. 3023/2002 και τις παραγράφους 3,4 και 5 
του άρθρου 3του Ν. 3213/2003. 

4. Α) Έλεγχος των Οικονομικών των πολιτικών Κομμά¬ 
των και Συνασπισμών Κομμάτων. 

I. Το βιβλίο εσόδων-δαπανών των πολιτικών Κομμάτων 
και Συνασπισμών Κομμάτων, στα οποία καταβάλλεται 
κρατική, τακτική ή εκλογική χρηματοδότηση, θεωρεί, το 
πρώτο δεκαήμερο του μηνάς Ιανουάριου κάθε έτους, ο 
Πρόεδρος της Επιτροπής, σύμφωνα με το άρθρο 16 
παρ. 1 του Ν. 3023/2002 θέτοντας σε κάθε φύλλο τη 
στρογγυλή σφραγίδα "Βουλή των Ελλήνων - Επιτροπή 
ελέγχου" και στην τελευταία σελίδα τίθεται η σφραγίδα 
της θεώρησης με την υπογραφή του Προέδρου της Επι¬ 
τροπής. 

Η Επιτροπή Ελέγχου θεωρεί τα στελέχη των αποδείξε¬ 
ων είσπραξης και των κουπονιών, όποτε υποβληθούν, 
σύμφωνα με το άρθρο 17 παρ. 2 του Ν. 3023/2002. Η θε¬ 
ώρηση των στελεχών των αποδείξεων είσπραξης και των 

κουπονιών γίνεται με διάτρηση και στην τελευταία σελίδα 
εκάστου στελέχους τίθεται η στρογγυλή σφραγίδα με την 
ένδειξη "Βουλή των Ελλήνων - Επιτροπή Ελέγχου". Στην 
τελευταία σελίδα εκάστης σειράς και αξίας τίθεται επίσης 
η στρογγυλή σφραγίδα, καθώς και η σφραγίδα θεώρησης 
του συγκεκριμένου στοιχείου. 

Τα στελέχη των αποδείξεων είσπραξης και κουπονιών 
πρέπει να είναι αριθμημένα κατά αύξοντα αριθμό και με 
τυπωμένο το έτος, εντός του οποίου πρόκειται να χρησι¬ 
μοποιηθούν. 

II. Ο Έλεγχος των Οικονομικών των πολιτικών Κομμά¬ 
των και Συνασπισμών Κομμάτων ολοκληρώνεται εντός 
τριών (3) μηνών από την περιέλευση στην Επιτροπή των 
στοιχείων, τα οποία προβλέπονται στις παραγράφους 4 
και 2 των άρθρων 18 και 19 αντιστοίχωςτου Ν. 3023/2002. 

5. Β) Έλεγχος των οικονομικών των υποψήφιων Βου¬ 
λευτών. 

Ο έλεγχος των οικονομικών των υποψήφιων βουλευτών 
ολοκληρώνεται εντός πέντε (5) μηνών από την υποβολή 
στην Επιτροπή των στοιχείων, τα οποία προβλέπονται 
στην παράγραφο 2 του άρθρου 20 του Ν. 3023/2002. Με¬ 
τά το πέραςτου ελέγχου συντάσσεται αναλυτική έκθεση, 
στην οποία προσαρτάται ως παράρτημα η έκθεση των ορ¬ 
κωτών ελεγκτών. Η έκθεση της Επιτροπής με τα παραρ- 
τήματά της, υποβάλλεται αμέσως στον Πρόεδρο της 
Βουλής και στον Υπουργό Εσωτερικών, Δημόσιας Διοίκη¬ 
σης και Αποκέντρωσης και αποστέλλεται στα ελεγχόμενα 
Κόμματα και Συνασπισμούς Κομμάτων. Σε κάθε ελεγχό¬ 
μενο βουλευτή αποστέλλεται απόσπασμα της έκθεσης, 
το οποίο περιέχει το μέρος της που τον αφορά. 

6. Εφόσον με την έκθεση αυτή προτείνεται η διαβίβαση 
φακέλου στο Ανώτατο Ειδικό Δικαστήριο, σύμφωνα με το 
άρθρο 26 του Ν. 3023/2002 ή η επιβολή κυρώσεων σε βά¬ 
ρος Κομμάτων ή Συνασπισμών καθώς και υποψήφιων 
Βουλευτών, αντίγραφο της έκθεσης κοινοποιείται με δι¬ 
καστικό επιμελητή στα αρμόδια όργανα του Κόμματος, 
κατ’ άρθρο 15, του Ν.3023/2002, ή στους υποψήφιους 
βουλευτές. Οι παραπάνω υποβάλλουν, εντός αποκλειστι¬ 
κής προθεσμίας δεκαπέντε (15) ημερών, από την κοινο¬ 
ποίηση της έκθεσης, παρατηρήσεις για αντίκρουση του 
περιεχομένου της. 

7. Η δήλωση περιουσιακής κατάστασης υποβάλλεται 
μέσα σε τριάντα (30) ημέρες από την ορκωμοσία ή την 
ανάληψη καθηκόντων των κατά την παράγραφο 1 εδαφ. 
α'- ε'του άρθρου 1 του Ν. 3213/2003 υπόχρεων, και επα- 
νυποβάλλεται κάθε χρόνο, εφόσον διατηρούν την ιδιότη¬ 
τά τους και επί τρία (3) χρόνια μετά την απώλεια ή λήξη 
της, το αργότερο την 30η Ιουνίου κάθε έτους. 

8. Η δήλωση περιουσιακής κατάστασης συντάσσεται 
σε ειδικό έντυπο, το περιεχόμενο του οποίου έχει καθορι¬ 
στεί με την 3265 / 2693 / 29.3.2004 απόφαση του Προέ¬ 
δρου της Βουλής και υποβάλλεται στην Επιτροπή Ελέγ¬ 
χου δια της Ειδικής Υπηρεσίας Επιτροπής Ελέγχου των 
οικονομικών των Κομμάτων και των Βουλευτών. 

Οι δηλώσεις των υπόχρεων ελέγχονται από την Επιτρο¬ 
πή Ελέγχου και μετά το πέρας του ελέγχου συντάσσεται 


από αυτή έκθεση στην οποία περιέχονται οι διαπιστώσεις 
σχετικά με το περιεχόμενο των δηλώσεων και τυχόν πα¬ 
ραβάσεις του νόμου. 

9. Κατά τη διάρκεια του ελέγχου, η Επιτροπή Ελέγχου, 
δια του Προέδρου της, μπορεί να καλεί τους ελεγχόμε¬ 
νους για να δώσουν διευκρινίσεις ή να προσκομίσουν συ¬ 
μπληρωματικά παραστατικά στοιχεία, εντός ρητής προ¬ 
θεσμίας είκοσι (20) ημερών, η οποία μπορεί να παραταθεί, 
με απόφαση του Προέδρου της, για ισόχρονο διάστημα, 
σύμφωνα με το άρθρο3παρ. 5 του Ν. 3213/2003. 

10. Η Επιτροπή Ελέγχου υποστηρίζεται στο έργο της από 
ειδική υπηρεσία της Βουλής, η οποία προβλέπεται από το 
άρθρο 21 παρ. 7 του Ν. 3023/2002, και συστάθηκε και ορ¬ 
γανώθηκε με τις 9841/5649/16.9.2003 (ΦΕΚ 1356/ Β/ 
22.9.2003),όπως αυτή τροποποιήθηκε με την 972/ 760/ 
29.1.2004 (ΦΕΚ 157/Β/30.1.2004, και 2907/5699/18.9.2003 
(ΦΕΚ 1362/Β/23.9.2003), όπως αυτή τροποποιήθηκε με την 
12610/7922/31.12.2003 (ΦΕΚ 1998/Β/ 31.12.2003), αποφά¬ 
σεις του Προέδρου της Βουλής. 

11.0 Πρόεδρος της Επιτροπής Ελέγχου, δια της Ειδι¬ 
κής Υπηρεσίας Επιτροπής Ελέγχου των Οικονομικών των 
Κομμάτων και των Βουλευτών χορηγεί φωτοαντίγραφο 
οιασδήποτε δήλωσης περιουσιακής κατάστασης, ύστερα 
από έγγραφη αίτηση διαπιστευμένου στη Βουλή κοινο¬ 
βουλευτικού συντάκτη Μέσου Μαζικής Ενημέρωσης, με 
την υπόμνηση ότι η δημοσίευση στον Τύπο των δηλώσε¬ 
ων αυτών, επιτρέπεται, με την προϋπόθεση ότι θα δημο¬ 
σιεύεται ολόκληρο το κείμενο της δήλωσης, όπως ορίζε¬ 
ται στη διάταξη της παραγράφου 3 του άρθρου 2 του Ν. 
3213/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2004 

Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ-ΨΑΡΟΥΔΑ 
-♦- 

Αριθ. 15719/ ΔΙΟΕ 94 (2) 

Μεταβίβαση αρμοδιοτήτων και εξουσίας να υπογράφουν 
"Με εντολή Υφυπουργού" στο Γενικό Γραμματέα Επεν¬ 
δύσεων και Ανάπτυξης, στους Γενικούς Διευθυντές 
Αναπτυξιακού Προγραμματισμού, Περιφερειακής Πο¬ 
λιτικής, Δημοσίων Επενδύσεων και Ιδιωτικών Επενδύ¬ 
σεων, στους Διευθυντές, στους Προϊσταμένους των 
Ειδικών Υπηρεσιών, στους Προϊσταμένους Τμημάτων 
και Αυτοτελούς Γ ραφείου καθώς και στους Προϊστα¬ 
μένους των Μονάδων των Ειδικών Υπηρεσιών του 
Υπουργείου Οικονομίας και Οικονομικών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Των άρθρων 16, 25, 26, και 29του Ν. 1558/1985 "Κυ¬ 
βέρνηση και Κυβερνητικά Όργανα" (Α' 137). 

β. Του Ν. 2860/2000 "Διαχείριση, Παρακολούθηση και 
Έλεγχος του Κοινοτικού Πλαισίου Στήριξης και άλλες 
διατάξεις" (Α'251). 

γ.Του άρθρου 29Ατου Ν. 1558/1985, όπως συμπληρώ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε μετηνπαρ. 2ατου άρθρου 1 του Ν. 2469/1997 
(Α' 38). 

δ. Του Π.Δ. 178/2000 Οργανισμός του Υπουργείου Εθνι¬ 
κής Οικονομίας (Α' 165), όπως ισχύει. 

ε.ΤουΠ.Δ. 81/2002 "Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών" (Α' 57). 

στ. Του Π.Δ. 159/2002 "Μεταφορά αρμοδιοτήτων, υπη¬ 
ρεσιών και προσωπικού του Υπουργείου Οικονομίας και 
Οικονομικών στο Υπουργείο Εξωτερικών και σύσταση Γε¬ 
νικής Γραμματείας Διεθνών Οικονομικών Σχέσεων και 
Αναπτυξιακής Συνεργασίας στο Υπουργείο Εξωτερικών" 
(Α' 140). 

2. Την 14650/ΔΙΟΕ 85/17.3.2004 (Β'519) κοινή απόφαση 
του Πρωθυπουργού και του Υπουργού Οικονομίας και 
Οικονομικών "Καθορισμός αρμοδιοτήτων των Υφυπουρ¬ 
γών Οικονομίας και Οικονομικών". 

3. Την 43491/ΔΙΟΕ 789/21.12.2000 κοινή υπουργική 
απόφαση περί σύστασης Ειδικής Υπηρεσίας με τίτλο "Αρ¬ 
χή Πληρωμής του Κ.Π.Σ., των Κοινοτικών Πρωτοβουλιών 
και του Ταμείου Συνοχής" (Β' 1639). 

4. Την 10195/ΔΙΟΕ 144/23.4.2001 κοινή υπουργική από¬ 
φαση περί σύστασης Ειδικής Υπηρεσίας με τίτλο "Υπηρε¬ 
σία Ολοκληρωμένου Πληροφοριακού Συστήματος (ΟΠΣ), 
σύμφωνα με το άρθρο 3 του Ν. 2860/2000" (Α' 340). 

5. Την 35256/ΔΙΟΕ 428/17.10.2001 κοινή υπουργική 
απόφαση περί Σύστασης Ειδικής Υπηρεσίας με τίτλο 
"Υπηρεσία Συντονισμού της Εφαρμογής των Επιχειρη¬ 
σιακών Προγραμμάτων σύμφωνα με το άρθρο 3 του Ν. 
2860/2000" (Α'1352). 

6. Την 35257/ΔΙΟΕ 429/17.10.2001 κοινή υπουργική 
απόφαση περί σύστασης Ειδικής Υπηρεσίας με τίτλο 
"Υπηρεσία Σχεδιασμού και Αξιολόγησης Περιφερειακής 
Πολιτικής και Προγραμμάτων σύμφωνα με το άρθρο 3 
του Ν. 2860/2000" (Α'1352). 

7. Την 31405/Δ.Δ.&ΠΚΠ 2317/20.9.2001 κοινή υπουργι¬ 
κή απόφαση περί σύστασης Ειδικής Υπηρεσίας με τίτλο 
"Υπηρεσία Διαχείρισης και Παρακολούθησης Ταμείου Συ¬ 
νοχής" σύμφωνα με το άρθρο 19 του Ν. 2860/2000 (Β' 
1270). 

8. Την 175294/ΔΙΟΕ 196/7.6.2002 κοινή υπουργική από¬ 
φαση περί σύστασης Ειδικής Υπηρεσίας με τίτλο "Υπηρε¬ 
σία Διαχείρισης Προγραμμάτων Κοινοτικής Πρωτοβου¬ 
λίας ΙΝΤΕΒΒΕΟ" σύμφωνα με το άρθρο 20 παρ. 2 του Ν. 
2860/2000 (Β' 730). 

9. Την ανάγκη να διασφαλισθεί η εύρυθμη και αποδοτι¬ 
κή λειτουργία των Υπηρεσιών του Υπουργείου Οικονο¬ 
μίας και Οικονομικών, επί των οποίων ασκούμε αρμοδιό¬ 
τητες καθώς και η ταχεία διεκπεραίωση των υποθέσεων 
που έχουν ανατεθεί σ’ αυτές. 


10. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

I. Μεταβιβάζουμε στο Γενικό Γραμματέα Επενδύσεων 
και Ανάπτυξης, στους Γενικούς Διευθυντές, Αναπτυξια¬ 
κού Προγραμματισμού, Περιφερειακής Πολιτικής, Δημο¬ 
σίων Επενδύσεων και Ιδιωτικών Επενδύσεων, στους Διευ¬ 
θυντές, στους Προϊσταμένους των Ειδικών Υπηρεσιών, 
στους Προϊσταμένους Τμημάτων και Αυτοτελούς Γρα¬ 
φείου καθώς και στους Προϊσταμένους των Μονάδωντων 
Ειδικών Υπηρεσιών του Υπουργείου Οικονομίας και Οικο¬ 
νομικών το δικαίωμα να υπογράφουν "Με εντολή Υφυ¬ 
πουργού" τις πιο κάτω πράξεις: 

Άρθρο 1 

Στον Γ ενικό Γ ραμματέα Επενδύσεων και Ανάπτυξης τις 
κατωτέρω πράξεις αρμοδιότητας: 

α) Των Διευθύνσεων της Γενικής Διεύθυνσης Αναπτυ¬ 
ξιακού Προγραμματισμού, Περιφερειακής Πολιτικής και 
Δημοσίων Επενδύσεων. 

- Σχεδιασμού και Αξιολόγησης Περιφερειακής Πολιτι¬ 
κής και Προγραμμάτων 

- Διαχείρισης και Παρακολούθησης Κοινοτικών Προ¬ 
γραμμάτων 

- Ελέγχου και Εκταμιεύσεων 

- Διαχείρισης Κοινοτικών Πρωτοβουλιών 

- Δημοσίων Επενδύσεων 

β) Των Ειδικών Υπηρεσιών της Γ ενικής Δ/νσης Αναπτυ¬ 
ξιακού Προγραμματισμού, Περιφερειακής Πολιτικής και 
Δημοσίων Επενδύσεων. 

- Υπηρεσίας Ολοκληρωμένου Πληροφοριακού Συστή¬ 
ματος (ΟΠΣ) 

- Υπηρεσίας Σχεδιασμού και Αξιολόγησης Περιφερεια¬ 
κής Πολιτικής και Προγραμμάτων 

- Υπηρεσίας Συντονισμού της Εφαρμογής των Επιχει¬ 
ρησιακών Προγραμμάτων. 

-Υπηρεσίας Διαχείρισης και Παρακολούθησης Ταμείου 
Συνοχής 

- Υπηρεσίας Διαχείρισης Προγραμμάτων Κοινοτικής 
Πρωτοβουλίας ΙΝΤΕΒΒΕΟ. 

γ) Των Διευθύνσεων της Γ ενικής Διεύθυνσης Ιδιωτικών 
Επενδύσεων 

- Έγκρισης και Ελέγχου Ιδιωτικών Επενδύσεων 

- Κεφαλαίων Εξωτερικού 

δ) Της Ειδικής Υπηρεσίας "Αρχή Πληρωμής του ΚΠΣ, 
των Κοινοτικών Πρωτοβουλιών και του Ταμείου Συνοχής" 

ε) Του Αυτοτελούς Γραφείου Αντισταθμιστικών Οφε¬ 
λών 

1. Την παροχή οδηγιών στις ανωτέρω Υπηρεσιακές Μο¬ 
νάδες για τη μεθόδευση και το συντονισμό της κοινής 
δραστηριότητάς τους, με σκοπό την αποτελεσματική 
εφαρμογή της Κυβερνητικής Πολιτικής και την εύρυθμη 
λειτουργία τους. 

2. Την υπογραφή αποφάσεων και εγγράφων προς 
τους Υπηρεσιακούς παράγοντες των ανωτέρω Υπηρε¬ 
σιών, που αποσκοπούν στην εκπόνηση, σχεδίασμά, 
προγραμματισμό και έλεγχο βραχυχρόνιων και μακρο- 

χρόνιων προγραμμάτων των Μονάδων αυτών, μέσα 
στο πλαίσιο της υλοποίησης της Κυβερνητικής πολιτι¬ 
κής. 

3. Την υπογραφή απαντήσεων στις αιτήσεις επανε¬ 
ξέτασης ή αναφορές παραπόνων ή καταγγελίες πολι¬ 
τών ή νομικών προσώπων κατά ενεργειών ή παραλεί¬ 
ψεων των Οργάνων των παραπάνω Υπηρεσιακών Μο¬ 
νάδων. 

4. Την υπογραφή των πράξεων που εκδίδονται με τη σύ¬ 
μπραξη και άλλων Υπουργών εφόσον αυτές δεν υπογρά¬ 
φονται από τους Υπουργούς, αλλά ύστερα από εξουσιο¬ 
δότησή τους από τους Γενικούς Γραμματείς των οικείων 
Υπουργείων. 

5. Τις προτάσεις προς τον Τομέα Οικονομικών του 
Υπουργείου Οικονομίας και Οικονομικών μετις οποίες κα¬ 
θορίζεται το μηνιαίο ύψος πληρωμώντου Προγράμματος 
Δημοσίων Επενδύσεων. 

6. Την υπογραφή εγγράφων πάνω σε θέματα αρμοδιό¬ 
τητας Γ ενικού Διευθυντή εφόσον συμπράττουν περισσό¬ 
τερες Γ ενικές Διευθύνσεις της αρμοδιότητάς του. 

7. Σύνθεση και συγκρότηση Συμβουλίων και Επιτροπών 
όπου δεν είναι ευθέως ορισμένη και εφόσον δεν μετέχει 
Υπουργός ή Υφυπουργός. 

8. Ορισμό εκπροσώπων του Υπουργείου σε Συμβούλια 
και Επιτροπές άλλων Δημοσίων Υπηρεσιών και Οργανι¬ 
σμών. 

9. Την υπογραφή αποφάσεων συγκρότησης ενδοϋ- 
πηρεσιακών Επιτροπών και Ομάδων Εργασίας, για την 
επίτευξη καλύτερου συντονισμού των διαφόρων δρα¬ 
στηριοτήτων των παραπάνω Διευθύνσεων καθώς και 
για την διεξαγωγή συγκεκριμένων ερευνητικών εργα¬ 
σιών. 

10. Τις αποφάσεις και εγκυκλίους με τις οποίες καθορί¬ 
ζονται, τροποποιούνται ή παρέχονται οδηγίες για τοντρό- 
πο χρηματοδότησης και την πραγματοποίηση των πλη- 
ρωμώντωνέργωντου Προγράμματος Δημοσίων Επενδύ¬ 
σεων. 

11. Τις δανειοδοτήσεις έργων του Προγράμματος Δη¬ 
μοσίων Επενδύσεων προς διεθνείς χρηματοδοτικούς Ορ¬ 
γανισμούς ΕΤΕ και ΤΚΑΣΕ. 

12. Τις εισηγήσεις προς την Διϋπουργική Επιτροπή για 
την υλοποίηση του Προγράμματος Δημοσίων Επενδύσε¬ 
ων. 

13. Την υπογραφή αποφάσεων και κάθε είδους υπηρε¬ 
σιακών εγγράφων της εποπτευόμενης από το Υπουργείο 
Μονάδας Οργάνωσης της Διαχείρισης του Κοινοτικού 
Πλαισίου Στήριξης (ΜΟΔ Α.Ε). 

Άρθρο 2 

Στους Γενικούς Διευθυντές της Γενικής Διεύθυνσης 
Αναπτυξιακού Προγραμματισμού, Περιφερειακής Πολιτι¬ 
κής, Δημοσίων Επενδύσεων και Ιδιωτικών Επενδύσεων 
τις πιο κάτω πράξεις και έγγραφα αρμοδιότητας των Δι¬ 
ευθύνσεων και Ειδικών Υπηρεσιών: 


α: 

- Σχεδιασμού και Αξιολόγησης Περιφερειακής Πολιτι¬ 
κής και Προγραμμάτων 

- Διαχείρισης και Παρακολούθησης Κοινοτικών Προ¬ 
γραμμάτων 

- Ελέγχου και Εκταμιεύσεων 

- Διαχείρισης Κοινοτικών Πρωτοβουλιών 

- Δημοσίων Επενδύσεων 

- Ειδικής Υπηρεσίας Συντονισμού της Εφαρμογής των 
Επιχειρησιακών Προγραμμάτων 

- Ειδικής Υπηρεσίας Σχεδιασμού και Αξιολόγησης Περι¬ 
φερειακής Πολιτικής και Προγραμμάτων 

- Ειδικής Υπηρεσίας Ολοκληρωμένου Πληροφοριακού 
Συστήματος (ΟΠΣ) 

- Ειδικής Υπηρεσίας Διαχείρισης και Παρακολούθησης 
Ταμείου Συνοχής 

- Ειδικής Υπηρεσίας Διαχείρισης Προγραμμάτων Κοινο¬ 
τικής Πρωτοβουλίας ΙΝΤΕΡΒΕΟ. 

β: 

- Έγκρισης και Ελέγχου Ιδιωτικών Επενδύσεων. 

- Κεφαλαίων Εξωτερικού 

1. Τον προγραμματισμό των δραστηριοτήτων και το συ¬ 
ντονισμό της λειτουργίας των μονάδων που υπάγονται σ’ 
αυτούς, καθώς και την αξιολόγηση του κόστους και της 
ποιότητας των αποτελεσμάτων τους. 

2. Την εξειδίκευση, συγκριτική ανάλυση και αξιολόγηση 
της ακολουθούμενης πολιτικής στο χώρο ευθύνης τους 
και τη διατύπωση εναλλακτικών προτάσεων και εισηγή¬ 
σεων προς τα υπερκείμενα όργανα. 

3. Την εξασφάλιση συνεργασίας και συντονισμού με άλ¬ 
λα Υπουργεία και λοιπούς φορείς του Δημοσίου Τομέα. 

4. Την αξιολόγηση των Διευθυντών και την εκτίμηση, με 
ειδική σημείωση, της αξιολόγησης από τους τελευταίους 
των Προϊσταμένων των Τμημάτων, καθώς και την αξιο¬ 
ποίηση και ανάπτυξη του υπηρετούντος προσωπικού. 

5. Την παροχή οδηγιών προς τις πιο πάνω Υπηρεσιακές 
Μονάδες του Υπουργείου για την μεθόδευση και τον συ¬ 
ντονισμό της κοινής δραστηριότητάς τους με σκοπό την 
αποτελεσματική υλοποίηση της Κυβερνητικής Πολιτικής. 

6. Τα έγγραφα που αναφέρονται σε θέματα αρμοδιότη¬ 
τας Διευθυντή, εφόσον συ μπράττουν σε αυτά περισσότε¬ 
ρες Δ/νσεις. 

7. Τηνπροσυπογραφή όλων των εγγράφων που θα υπο¬ 
γράφονται από υπερκείμενα όργανα. 

Ειδικότερα: 

Στον Γενικό Διευθυντή της Γενικής Δ/νσης Ιδιωτικών 
Επενδύσεων μεταβιβάζουμε το δικαίωμα να υπογράφει 
"Με εντολή Υφυπουργού" 

- Την υπογραφή ενταλμάτων πληρωμής επιχορηγήσε¬ 
ων Ιδιωτικών Επενδύσεων και επιδότησης χρηματοδοτι¬ 
κής μίσθωσης. 

- Τις αποφάσεις καταβολής επιδότησης επιτοκίου. 

- Τις αποφάσεις συγκροτήσεως Επιτροπών Οργάνων 
Ελέγχου για τον έλεγχο των Ιδιωτικών Επενδύσεων. 

- Τις αποφάσεις επιστροφής της κατατεθειμένης στην 
Υπηρεσία και αναφερομένης στην παρ. 4β του άρθρου 4 
του Ν. 2234/94 εγγύησης. 

Άρθρο 3 

Στους Διευθυντές και στους Προϊσταμένους των Ειδι¬ 
κών Υπηρεσιών ή στους νόμιμους αναπληρωτές τους με¬ 
ταβιβάζουμε το δικαίωμα να υπογράφουν "Με εντολή 
Υφυπουργού" για τις πιο κάτω πράξεις και έγγραφα αρ- 
μοδιότητάςτους: 

α. Γενικά: 

1. Την υπογραφή απαντήσεων σε αιτήσεις, υπομνήματα 
ή αναφορές παραπόνων πολιτών. 

2. Την υπογραφή προπαρασκευαστικών, διαβιβαστικών 
και υπομνηστικών εγγράφων της αρμοδιότητάς τους. 

3. Την υπογραφή αποφάσεων συγκρότησης Επιτροπών 
εκκαθάρισης των αρχείων της Δ/νσής τους. 

4. Την υπογραφή εγγράφων με τα οποία ζητούνται ή πα¬ 
ρέχονται πληροφορίες για την ορθή εφαρμογή των Νό¬ 
μων. 

5. Την υπογραφή εγγράφων και κάθε άλλης πράξεως 
που αφορά σε θέματα για τα οποία έχει παρασχεθεί, 
κατ'αρχήν, έγκρισή μας ή έγκριση του Γενικού Γραμμα¬ 
τέα. 

6. Την υπογραφή πράξεων με τις οποίες τίθενται έγ¬ 
γραφα της αρμοδιότητάς τους στο Αρχείο. 

7. Την υπογραφή τηλεγραφημάτων πληροφοριακού και 
προπαρασκευαστικού περιεχομένου που αποστέλλονται 
στο εσωτερικό και εξωτερικό. 

8. Την έκδοση εγκυκλίων. 

9. Την αξιολόγηση των Προϊσταμένων Τμημάτων και 
Μονάδων των Ειδικών Υπηρεσιών. 

10. Τις πράξεις μετακίνησης των υπαλλήλων μέσα στην 
ίδια τους την Δ/νση. 

Ειδικότερα: 

β. Στους Διευθυντές των Διευθύνσεων Διαχείρισης και 
Παρακολούθησης Κοινοτικών Προγραμμάτων και Διαχεί¬ 
ρισης Κοινοτικών Πρωτοβουλιών ή στους νόμιμους ανα¬ 
πληρωτές τους. 

1. Τα έγγραφα προς τον τομέα Οικονομικώντου Υπουρ¬ 
γείου Οικονομίας και Οικονομικών για την κατανομή 
στους δικαιούχους των κονδυλίων που μεταβιβάζονται 
στη χώρα μας από τον προϋπολογισμό της Ευρωπαϊκής 
Ένωσης στο πλαίσιο της χρηματοδότησης προγραμμά¬ 
των και έργων από το Ευρωπαϊκό Ταμείο Περιφερειακής 
Ανάπτυξης, την Ειδική Γραμμή 551 του Κοινοτικού Προϋ¬ 
πολογισμού και τα προγράμματα Τεχνικής Βοήθειας για 
την εφαρμογή των νέων Διαρθρωτικών Κανονισμών της 
Ευρωπαϊκής Ένωσης. 

2. Τα έγγραφα για την υποβολή αιτήσεων έγκρισης της 
χρηματοδότησης προγραμμάτων και έργων από το Τα¬ 
μείο Περιφερειακής Ανάπτυξης της Ευρωπαϊκής Ένω¬ 
σης, την υποβολή στοιχείων και εκθέσεων προόδου κα¬ 
θώς και την υποβολή αιτήσεων εκταμιεύσεων των οφει- 
λομένων προς την χώρα ποσών από την εφαρμογή των 
παραπάνω προγραμμάτων και έργων. 

γ. Στον Διευθυντή της Διεύθυνσης Δημοσίων Επενδύ¬ 
σεων ή στο νόμιμο αναπληρωτή του τα έγγραφα που ανα- 
φέρονται στα παρακάτω θέματα: 

1. Χρηματοδοτήσεων όλων των Συλλογικών Αποφάσε- 


ωντου Προγράμματος Δημοσίων Επενδύσεων, που ενερ- 
γούνται στα πλαίσια αφ’ ενός μεν των εγκεκριμένων από 
τον Υφυπουργό Οικονομίας και Οικονομικών ορίων Πι¬ 
στώσεων και Πληρωμών για κάθε τομέα του Προγράμμα¬ 
τος και αφ’ ετέρου του κατά μήνα καθοριζόμενου από τον 
τομέα Οικονομικών του Υπουργείου Οικονομίας & Οικο¬ 
νομικών ύψους Πληρωμών. 

2. Χρηματοδοτήσεων (κατανομών) των εγκεκριμένων 
ορίων πληρωμών του Τομέα "Νομαρχιακά Προγράμμα¬ 
τα". 

3. Χρηματοδοτήσεων από συνεισφορές τρίτων για την 
εκτέλεση έργων του Προγράμματος Δημοσίων Επενδύ¬ 
σεων για όλους τους φορείς. 

4. Εντολών μεταφοράς των εσόδων Δημοσίων Επενδύ¬ 
σεων από τους ειδικούς λογαριασμούς που τηρούνται 
στην Τράπεζα της Ελλάδος, στον λογαριασμό "Ε.Δ. Συ¬ 
γκέντρωση Εισπράξεων και Πληρωμών". 

Άρθρο 4 

Στους Προϊσταμένους Τμημάτων και Αυτοτελούς Γ ρα¬ 
φείου καθώς και στους Προϊσταμένους των Μονάδωντων 
Ειδικών Υπηρεσιών ή στους νόμιμους αναπληρωτές τους: 

α. Γ ενικά 

1. Την υπογραφή προπαρασκευαστικών, διαβιβαστικών 
και υπομνηστικών εγγράφων, ως και εκείνων που ενημε¬ 
ρώνουν τους ενδιαφερομένους για την πορεία των υπο- 
θέσεών τους και που δεν αφορούν γενικότερα τη Διεύ¬ 
θυνση. 

2. Την υπογραφή εγγράφων μετά οποία διαβιβάζονται 
για επίδοση κάθε είδους έγγραφα ή δικογραφία, ως και 
εκείνα με τα οποία επιστρέφονται ή αναζητούνται αλλη¬ 
λογραφίες για θέματα της αρμοδιότητάς τους. 

3. Την έκδοση πράξεων με τις οποίες τίθενται έγγραφα 
της αρμοδιότητας τους στο αρχείο. 

4. Την υπογραφή βεβαιώσεων για την ακρίβεια της αντι¬ 
γραφής των εγγράφων κοινών και εμπιστευτικών, κρυ- 
πτογραφημένων και αποκρυπτογραφημένων και τηλε¬ 
γραφημάτων της αρμοδιότητας τους. 

5. Την υπογραφή ανακοίνωσης ή κοινοποίησης υπουρ¬ 
γικών αποφάσεων και των σε εκτέλεσή τους εγγράφων 
της αρμοδιότητάς τους. 

6. Την υπογραφή απαντήσεων σε αναφορές, έγγραφα 
πολιτών, Υπηρεσιών, Νομικών Προσώπων, σε θέματα για 
τα οποία έχει λάβει θέση η Υπηρεσία, πλην των αναφορών 
παραπόνων. 

7. Την υπογραφή εγγράφων με τα οποία ζητούνται διά¬ 
φορα στοιχεία και πληροφορίες της αρμοδιότητάς τους. 

8. Την υπογραφή περιλήψεων αποφάσεων και πράξεων 
που δημοσιεύονται στην Εφημερίδα της Κυβερνήσεως. 

9. Την έκδοση πιστοποιητικών και βεβαιώσεων σε θέμα¬ 
τα που σύμφωνα με το νόμο μπορούν να βεβαιωθούν από 
τα στοιχεία που τηρούνται στην Υπηρεσία. 

β. Ειδικότερα: 

Στον Προϊστάμενο του Τμήματος Εκτέλεσης Προϋπο¬ 
λογισμού, Χρηματοδότησης και Οικονομικής Παρακο¬ 
λούθησης του Προγράμματος Δημοσίων Επενδύσεων, ή 

τον νόμιμο αναπληρωτή του τη θεώρηση των εντολών 
που αφορούν δαπάνες εξωτερικού του Προγράμματος 
Δημοσίων Επενδύσεων. 

Άρθρο 5 

II. Ορίζουμε όπως: 

1. Τα έγγραφα που υπογράφονται "Με εντολή Υφυ¬ 
πουργού" από τον Γενικό Γραμματέα Επενδύσεων και 
Ανάπτυξης από τους προαναφερθέντες Γενικούς Διευθυ¬ 
ντές, Διευθυντές και λοιπούς Προϊσταμένους που αναφέ- 
ρονται σε γενικότερης σημασίας θέματα, θα κοινοποιού¬ 
νται σε αντίγραφο στο Γ ραφείο μας. 

2. Οι εξουσιοδοτούμενοι μπορούν με έγγραφη επαρκή 
αιτιολόγηση να υποβάλλουν στο αμέσως ανώτερο κλιμά¬ 
κιο για υπογραφή έγγραφα, πράξεις ή γενικά αποφάσεις 
που πρέπει να εκδοθούν από αυτό. Το αμέσως ανώτερο 
κλιμάκιο αποφασίζει σχετικά. 

3. Όταν απουσιάζουν ή κωλύονται για οποιοδήποτε λό¬ 
γο οι Γενικοί Διευθυντές οι αρμοδιότητες αυτών ασκού¬ 
νται από τον Γ ενικό Γ ραμματέα Επενδύσεων και Ανάπτυ¬ 
ξης- 

4. Η κατά τα προηγούμενα άρθρα μεταβίβαση εξουσίας 
στους Διευθυντές, στους Προϊσταμένους των Ειδικών 
Υπηρεσιών, στους Προϊσταμένους Τμημάτων και Αυτοτε¬ 
λούς Γ ραφείου, καθώς και στους Προϊσταμένουςτων Μο¬ 
νάδων των Ειδικών Υπηρεσιών να υπογράφουν "Με εντο¬ 
λή Υφυπουργού" ισχύει και για τους νόμιμους αναπληρω¬ 
τές τους, σε περίπτωση έλλειψης, απουσίας ή κωλύματος 
τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2004 

Ο ΥΦΥΠΟΥΡΓΟΣ 

ΧΡΗΣΤΟΣ ΦΩΛΙΑΣ 
-♦- 

Αριθ.240983 (3) 

Αποδοχή παραίτησης του Προέδρου του Οργανισμού 
Ελληνικών Γεωργικών Ασφαλίσεων - Ν.Π.Ι.Δ. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/85, «Κυβέρνηση και Κυ¬ 
βερνητικά Όργανα» (ΦΕΚ Α 137) όπως αυτό προστέθηκε 
με το άρθρο 27 του Ν. 2081 /92 (ΦΕΚ Α 154) και τροποποι¬ 
ήθηκε με το άρθρο 1 παρ. 2α του Ν. 2469/97 (ΦΕΚ Α 38). 

β) Του άρθρου 6του Ν. 2945/2001 (ΦΕΚΑ223), «Εθνικό 
σύστημα προστασίας της αγροτικής δραστηριότητας και 
άλλες ρυθμίσεις θεμάτων αρμοδιότητας του Υπουργείου 
Γεωργίας». 


γ) Του άρθρου 32παρ. 18του Ν. 2190/04 (ΦΕΚΑ28). 

δ) Του άρθρου 4του Ν. 2198/94 (ΦΕΚΑ43). 

2. Την 416759 Π.Ε./4.1.2002 (ΦΕΚ Β 2) απόφαση μας, 
«Διορισμός Προέδρου του Οργανισμού Ελληνικών Γεωρ- 
γικών Ασφαλίσεων - Ν.Π.Ι.Δ.». 

3. Την από 10/3/2004 αίτηση παραίτησης του Προέδρου 
του Οργανισμού Ελληνικών Γεωργικών Ασφαλίσεων Μιλ¬ 
τιάδη Τσόγκα. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Ν.Π.Ι.Δ. «ΟΡ¬ 
ΓΑΝΙΣΜΟΣ ΕΛΛΗΝΙΚΩΝ ΓΕΩΡΓΙΚΩΝ ΑΣΦΑΛΙΣΕΩΝ» και 
του κρατικού προϋπολογισμού, αποφασίζουμε: 

Αποδεχόμεθα την από 10.3.2004 αίτηση παραίτησης 
του Προέδρου του Οργανισμού Ελληνικών Γεωργικών 
Ασφαλίσεων (ΕΛ.Γ.Α.) - Ν.Π.Ι.Δ., Μιλτιάδη Τσόγκα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2004 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ.240984 (4) 

Διορισμός Προέδρου του Οργανισμού Ελληνικών 
Γ εωργικών Ασφαλίσεων - Ν. Π. I .Δ. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/85, «Κυβέρνηση και Κυ¬ 
βερνητικά Όργανα» (ΦΕΚ Α 137) όπως αυτό προστέθηκε 
με το άρθρο 27του Ν. 2081/92 (ΦΕΚΑ 154) και τροποποι¬ 
ήθηκε με το άρθρο 1 παρ. 2α του Ν. 2469/97 (ΦΕΚΑ38). 

β) Του άρθρου 6του Ν. 2945/2001 (ΦΕΚΑ 223), «Εθνικό 
σύστημα προστασίας της αγροτικής δραστηριότητας και 
άλλες ρυθμίσεις θεμάτων αρμοδιότητας του Υπουργείου 
Γεωργίας». 

2. Την 240983/29.3.2004 απόφαση μας, «Αποδοχή πα¬ 
ραίτησης του Προέδρου του Οργανισμού Ελληνικών Γε¬ 
ωργικών Ασφαλίσεων - Ν.Π.Ι.Δ.». 

3. Την ανάγκη διορισμού Προέδρου στον ως άνω Οργα¬ 
νισμό, αποφασίζουμε: 

Διορίζουμε τον Νικόλαο Κατσαρό στη θέση του Προέ¬ 
δρου του Οργανισμού Ελληνικών Γεωργικών Ασφαλί¬ 
σεων (ΕΛ.Γ.Α.) - Ν.Π.Ι.Δ. μετριετή θητεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2004 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ίιίΐρ: νννννν. βΐ.9 γ - θ-γπ 3Μ: \Λ/θβιτΐ35ΐθΓ @ Θ1.0Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 127 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πλ. Ελευθερίας 1 

(2810) 396 409 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 

(22510) 46 888 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιΌ, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή ΟΟ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Ετήσιο 

150 

Αναπτυξιακών Πράξεων 

Ετήσιο 

50 

3μηνιαίο 

40 

Ν.Π.Δ.Δ. 

Ετήσιο 

50 

Μηνιαίο 

15 

Παράρτημα 

Ετήσιο 

50 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Ετήσιο 

220 

Α.Ε. & Ε.Π.Ε 

Μηνιαίο 

100 

3μηνιαιΌ 

60 





Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοιη και μέχρι 100 σελίδες σε 5 θυιΌ προσαυξανόμενη 
κατά 1 θυιΌ ανά 50 σελίδες. 

Η τιμή πώλησης σε μορφή οά- γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυιΌ ανά έτος. 

Τα παραπάνω οά-τοπι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ίαχ : 210-9472556 ϊπΙθΓηθΙ : ΚιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθίτιβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΡΛΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































